﻿ Modulul 6 Protocolul IP de nivel reţea PROTOCOLUL IP DE NIVEL REŢEA Subiecte 6 1 Adresarea in Internet 6 2 Funcţionarea subreţelelor 6 3 Probleme 6 3 1 Calculul claselor de adresare 6 3 2 Subreţele 6 3 3 Superreţele 6 3 4 Adrese private 6 4 CIDR (Classless InterDomain Routing) 6 5 Protocolul IP 6 5 1 IPv4 6 5 2 IPv6 6 6 X 25 6 7 Frame Relay Evaluare: 1 Ră spunsuri la întrebări şi aplicaţii 6 1 Adresarea in Internet Inter-reţeaua, internetwork sau pe scurt internet-ul, reprezintă o reuniune de reţele, conectate prin rutere Internet-ul este o reţea virtuală, în care orice calculator poate comunica cu oricare alt calculator ea Reţea Ruter Reţ Fig 6 1 Internetul Pentru a putea comunica între ele, calculatoarele au nevoie de un identificator adică de o adresă Există mai multe categorii de adrese, dezvoltate de-a lungul timpului La numerotarea binară: -primii biti, 0, 10, 110, 1110, 11110, indică clasa sau tipul de reţea A, B, C, D, E -urmează apoi prefixul adică adresa reţelei, -sufixul sau adresa locală în interiorul reţelei La numerotarea zecimală tipul de reţea se vede din gama sau domeniul de adrese 1 Modulul 6 Protocolul IP de nivel reţea ¾ Clasa A: 1 octet pentru clasă şi reţea, 3 octeţi local (subreţea şi hosturi) Adresele din clasa A având primul octet 0 (00000000 în binar) 127 (01111111 în binar) sunt rezervate 7 Două adrese fiind rezervate, rămân 2-2=126 de adrese de reţ ea posibile de clasă A Domeniul de adrese în notaţia zecimală este (1 0 0 0– 126 255 255 255) 0 Reţea Local 1 bit 7 biţi 24 biţi Fig 6 2 Adresarea în clasa A ¾ Clasa B: 2 octeţi pentru clasă şi reţea, 2 octeţi local (subreţea şi hosturi) Clasa B începe cu 10 in binar, deci rămân 14 biţi din primii doi 14 ea de clasă B) Primele cifre octeţi, (2=16 384 adrese de reţ zecimale din clasa B sunt: 128 (10000000 în binar) pâna la 191 (10111111 în binar) Domeniul de adrese în notaţia zecimală este (128 0 0 0 - 191 255 255 255) 10 Reţea Local 2 biţi 14 biţi 16 biţi Fig 6 3 Adresarea în clasa B ¾ Clasa C: sunt 3 octeţi pentru clasă şi reţea, 1 octet local (subreţea şi hosturi) Clasa C începe cu 110 în binar, fiind 3 octeţi pentru clasă şi reţea, adică 24 de biţi, dintre care primii 3 biţi sunt pentru clasă, deci 21 rămân 21 de biţi pentru adresa de reţea (2=2 097 152) 2 Modulul 6 Protocolul IP de nivel reţea Astfel, primele cifre zecimale din clasa B sunt 128 (10000000 în binar) pâna la 191 (10111111 în binar) Domeniul de adrese în notaţia zecimală este (192 0 0 0- 223 255 255 255) 110 Reţea Local 3 biţi 21 biţi 8 biţi Fig 6 4 Adresarea în clasa C ¾ Clasa D: 4 biţi pentru clasă, 28 de biţi local (subreţea şi hosturi) In notaţia zecimală: (224 0 0 0- 239 255 255 255) 1110 Grup de hosturi (multicast) 4 biţi 28 biţi Fig 6 5 Adresarea în clasa D ¾ Clasa E: 5 biţi pentru clasă, 27 biţi pentru utilizări viitoare In notaţia zecimală: (240 0 0 0-247 255 255 255) 11110 Rezervat pentru utilizări viitoare 5 biţi 27 biţi Fig 6 6 Adresarea în clasa E  Clasele şi notarea zecimală (cu punct) ¾ Binar 1100 0000 0000 0101 0011 0000 0000 0011 Hexazecimal C0 05 30 03 Zecimal 192 5 48 3 Numerele de reţea sunt atribuite de NIC (Network Information Center) Adresele de reţea, pe 32 de biţi, sunt scrise de obicei în notaţia zecimală cu punct Fiecărui octet îi pot corespunde valori de la 0-255, astfel că adresele IP pot fi de la 0 0 0 0 la 255 255 255 255 Adrese IP speciale: -Valoarea 0 0 0 0, folosită doar la pornire, înseamnă hostul curent sau acest calculator 3 Modulul 6 Protocolul IP de nivel reţea 0 0 0 0 0 0 Hostul current -Valoarea 255 255 255 255 (numai biţi de 1) este adresă de difuzare pentru hosturile din reţeaua indicată 1 1 1 1 1 1 1 difuzare în reţeaua locală -Adresele IP cu 0 ca număr de reţea se referă la reţeaua curentă permiţând hosturilor reţelei să se refere la propria reţea fără a-i cunoaşte numărul, dar trebuie să ştie clasa adresei, pentru a şti câte zerouri să includă Reţea 1 1 1 1 1 1 1 difuzare în reţeaua la distanţă -Toate hosturile unei reţele trebuie să aibă aceeaşi adresă de reţea 127 Orice buclă locală Fig 6 7 Adrese IP speciale Când reţeaua creşte peste 254 de hosturi, apar probleme (în clasa C sunt doar 254 hosturi) Atunci trebuie creată o nouă reţea (LAN) caz în care trebuie contactat NIC, pentru a obţine un număr nou de reţea Apoi numărul trebuie anunţat în toată lumea Dacă un host se mută dintr-un LAN într-altul, trebuie să i se schimbe adresa IP (se modifică şi fişierele de configurare) şi numărul trebuie anunţat în toată lumea Dacă adresa IP recent eliberată se dă altui host, acesta va primi toată corespondenţa vechiului destinatar, până când noile adrese IP se propagă în toată lumea 4 Modulul 6 Protocolul IP de nivel reţea Soluţia este divizarea internă a reţelei în mai multe subreţele, care pentru exterior să se comporte ca o singură reţea Alocarea de noi subreţele nu necesită apelarea NIC sau modificarea bazelor de date externe 6 2 Funcţionarea subreţelelor Cum sunt procesate pachetele IP într-un ruter? Fiecare ruter are o tabelă ce memorează un număr de adrese IP de forma (reţea, 0) şi altele de forma (această reţea, host) La sosirea unui pachet IP i se caută adresa destinaţie în tabelele de dirijare -Adresele (reţea, 0) arată cum se ajunge la reţelele la distanţă Dacă pachetul e pentru o reţea la distanţă, e trimis ruterului următor prin interfaţa specificată în tabelă Dacă reţeaua nu este prezentă, pachetul e trimis unui ruter implicit, care are tabele mai extinse -Adresele (această reţea, host) arată cum se ajunge la hosturile locale Dacă pachetul este pentru un host local, din LAN-ul ruterului, este trimis direct la destinaţie Astfel, algoritmul cere ca fiecare ruter să memoreze numai reţele şi hosturi, nu perechi (reţea, host) ; se reduce astfel dimensiunea tabelelor de dirijare ş i efortul de căutare Când este introdusă împărţirea în subreţele, tabelele de dirijare sunt schimbate, adăugând intrări de forma -(această reţea, subreţea, 0) -(această reţea, această subreţea, host) Un ruter din subreţeaua k ştie cum să ajungă la toate hosturile din subreţeaua k şi nu trebuie să ştie detalii despre hosturile altor subreţele De fapt schimbarea constă într-un ŞI logic cu masca de subreţea, a reţelei, pentru a elimina numărul hostului, şi a căuta adresa rămasă în tabelele sale, evident după ce determină cărei clase de reţele îi aparţine 5 Modulul 6 Protocolul IP de nivel reţea 6 3 Probleme 6 3 1 Calculul claselor de adresare Tab 6 1 Calculul clasei unei adrese Primii 4 biţi Index Clasa 0000 0 A 0001 1 A 0010 2 A 0011 3 A 0100 4 A 0101 5 A 0110 6 A 0111 7 A 1000 8 B 1001 9 B 1010 10 B 1011 11 B 1100 12 C 1101 13 C 1110 14 D 1111 15 E Ruter 128 211 128 10 128 211 6 115 128 10 0 1128 10 0 2 Ruter192 5 48 3 10 0 0 37 10 0 0 49 192 5 48 3 Ruter 10 Fig 6 8 Exemple de adresare într-o reţea De exemplu, o companie porneşte cu o adresă de clasă B (nu C), şi putea iniţial să-şi numeroteze hosturile de la 0-254 Când sosea al 2-lea LAN, putea să-şi împartă cei 16 biţi pentru host în 6 biţi pentru subreţea (⇒62 LAN-uri, deoarece 0 si 1 sunt rezervate) şi 10 biţi pentru hosturi, adică fiecare LAN putea cuprinde 1022 hosturi (0,1 rezervate) 6 Modulul 6 Protocolul IP de nivel reţea Tabelul 6 2 Exemplu de alocare a adresei în clasa B Clasa B 10 Reţea Subreţea 6 biţi Gazda 10 biţi 62 LAN-uri 1022 hosturi 11 111 11 111 111 0000 000 masca de subreţea 6 3 2 Subreţele - Folosind clasele, partea pentru reţele are 1, 2 sau 3 octeţi lungime Exemplu: pentru 257 de reţele, trebuie folosită clasa B - Orice număr de biţi poate fi tratat ca subreţea Exemplu: primii 23 de biţi = subreţea adresa 1001 0100 1010 1000 0001 0000 1111 0001 masca 1111 1111 1111 1111 1111 1110 0000 0000 SI 1001 0100 1010 1000 0001 0000 0000 0000 Dacă avem o reţea formată din n subreţele, din exterior toate subreţelele sunt văzute ca o singură reţea 6 3 3 Superreţele - subreţea (subnet): o submulţime a unei retele - suprareţea (supernet): o mulţime de mai multe reţele, având o sumă de adrese de clasă C Exemplu: Clasa C1: 11010100 10101000 00010000 Clasa C2: 11010100 10101000 00010001 Supernet: 11010100 10101000 0001000 Primii 23 de biţi indică subnet-ul 7 Modulul 6 Protocolul IP de nivel reţea Adresa: 11010100 10101000 00010001 11110001 Masca: 11111111 11111111 11111110 00000000 SI: 11010100 10101000 00010000 00000000 6 3 4 Adrese private Adrese Adrese NAT (Network Reţea publice private Address Translator) privată Internet Translator de adrese de reţ ea Fig 6 9 Translatorul de adrese de reţea NAT Adresele private sunt folosite de orice organizaţie în interiorul propriei reţele, nu pot fi folosite în afara reţelei, în Internet Exemple 1 Toate hosturile unei reţele au acelaşi prefix de reţea (vezi fig 6 8) Prefixe pentru hosturile unei retele 2 Fiecare interfaţă are o adresă Dacă există 2 sau mai multe interfeţe, avem un multi-home host Multihoming–ul are ca scop creştera siguranţei şi a performanţei Ruter Host Ruter interfaţă interfaţă interfaţă interfaţă Fig 6 10 Hosturi cu interfeţe multiple (multihoming) 6 4 CIDR (Classless InterDomain Routing) ¾ se pronunţă “cider” 8 Modulul 6 Protocolul IP de nivel reţea ¾ noţiunea de clase trebuie uitată (classless) Se folosesc adrese şi lungimi de prefixe ¾ toate intrările tabelelor de dirijare au lungimile prefixelor Exemplu: 164 107 61 0/26 ¾ ruterele au 2 sau mai multe adrese, câte una pentru fiecare interfaţă 6 5 Protocolul IP 6 5 1 IPv4 Caracteristicile IP sunt: - Serviciul este fără conexiune, - Datagramele au lungime variabilă, - Livrarea este de tip ”best–effort”, cu întârzieri, desecvenţiere, corupere, pierderi de pachete, care trebuie rezolvate de nivelurile superioare, - Se ocupă doar de expedierea datelor, folosind tabelele de dirijare pregătite de alte protocoale (OSPF-Open Shortest Path First, RIP-Routing Information Protocol), - Oferă doar serviciile de transmisie (Send) şi livrare (Delivery) Mesajele de control şi eroare sunt generate de ICMO (Internet Control Message Protocol), - Antetul datagramei IP este: VersiuneLungimeTip serviciu Lungime totală antet antet (QOS: D,T,R) (5-15 cuvinte a 32 biţ i) 4 biţi 4 biţ i 8 biţ i 16 biţ i Identificare D M Deplasamentul F F fragmentului Timp de viaţă Protocol Suma de control a antetului (max 255s) (TCP,UDP,etc) (FCS) Adresa sursei (32 biţi) Adresa destinaţiei (32 biţi) Opţiuni(0 sau mai multe cuvinte) Datele Fig 6 11 Antetul datagramei Ipv4 9 Modulul 6 Protocolul IP de nivel reţea ¾ Versiunea 4 biţi: IPV4, IPV6 ¾ IHL (Internet Header Length): lungimea antetului în cuvinte de 32 biţi Antetul minim e de 5 cuvinte (20 B) când nu sunt opţiuni, iar cel maxim e de 15 cuvinte (60B) prea puţin pentru înregistrarea căii de exemplu, deci această opţiune este nefolositoare ¾ Tipul de serviciu indică: fiabilitatea, precedenţa, întârzierea, viteza Sunt posibile diferite combinaţii: pentru vocea digitizată livrarea rapidă e prioritară faţă de transmisia corectă, invers decât la fişiere PrecedenţaD T R X X 3 biţi 1 bit 1 bit 1 bit 1 bit 1 bit Fig 6 12 Tipul de serviciu din datagrama Ipv4(8 biţi) Precedenţa indică prioritatea: (0–normal,…,7-pachet de control a reţelei), D(delay) întârzierea, T (throughput) debitul sau utilizarea, R(reliability) siguranţa, iar 2 biţi sunt neutilizaţi Teoretic, D,T,R permit luarea de decizii: să se aleagă o legătură prin satelit cu întârziere D mare şi viteză mare T, sau o linie terestră dedicată, cu întârziere mică şi viteză mică În practică ruterele ignoră câmpul ”tip de serviciu” ¾ Lungimea totală (16 biţi) a antetului şi a datelor trebuie să fie mai mică de 64 kB ¾ Identificatorul (16 biţi) ajută la identificarea unică a datagramei pe durata existenţei sale, pentru o sursă dată şi o adresă destinaţie dată Flag-uri: ¾ - 1 bit este nefolosit; - DF (don’t fragment), nu permite fragmentarea datagramei, pentru că destinaţia nu o poate reasambla la loc De exemplu, când un calculator porneşte memoria sa ROM, poate cere să i se transmită o imagine de memorie ca o singură datagramă Prin marcarea cu DF a datagramei, emiţătorul ştie că ea va ajunge ca un întreg, chiar dacă acest lucru înseamnă că datagrama trebuie să evite anumite trasee, cu pachete mai mici şi să urmeze o rută suboptimală Este necesar ca toate maşinile să accepte fragmente de 576 octeţi sau mai mici 10 Modulul 6 Protocolul IP de nivel reţea - MF (more fragments): toate fragmentele datagramei, cu excepţia ultimului, au acest bit activat, pentru ca receptorul să ştie când au ajuns toate fragmentele datagramei ¾ Deplasamentul fragmentului 13 biţi (fragment offset), în unităţi de 8B, arată locul fragmentului în datagramă Toate fragmentele, cu excepţia ultimului, trebuie să fie un multiplu de 8 octeţi, unitatea de fragmentare elementară Cu 13 biţi rezulta 8192 de fragmente per datagramă, adică 65536 octeţi, cu unul mai mult decât câmpul de ”lungime totală” ¾ Timpul de viaţă (8 biţi), exprimat în număr de salturi prin rutere (hop) Contorul e decrementat la fiecare salt Când ajunge la zero, pachetul este distrus şi se trimite un avertisment sursei Se previne astfel circulaţia la nesfârşit a pachetelor, situaţie ce poate apărea dacă tabelele de dirijare devin incoerente ¾ Protocolul (8 biţi) indică protocolul de nivel transport (TCP,UDP, etc,) căruia trebuie predate datele ¾ Suma de control a antetului: când sosesc cuvintele, se face suma pe câte 16 biţi, şi se memorează complementul faţă de 1; suma se reface în fiecare ruter, pentru că se modifică antetul (de exemplu, timpul de viaţă) ¾ Adresa sursei (32 biţi), rămâne aceeaşi pe tot traseul ¾ Adresa destinaţiei (32 biţi), rămâne aceeaşi pe tot traseul, indică numărul de reţea şi numărul de host ¾ Opţiuni (variabil) de securitate, dirijare de la sursă, identificarea fluxului (folosit pentru voce) pentru resurse rezervate, înregistrarea de timp (time stamp), înregistrarea căii ¾ Completare (padding): face lungimea antetului multiplu de 4 ¾ Datele (variabil), trebuie ca (date+antet) e 65,535 B ¾ Fragmentarea datagramelor Fiecare subreţea are o dimensiune maximă de cadre: Ethernet 1518B, FDDI 4500B, Token- ring (2000-4000)B, astfel că dacă datagramele IP, (antet+date), sunt mai lungi trebuie fragmentate în pachete de aceste dimensiuni, numite MTU (Maximum Transmission Unit) ¾ Ruterele şi principiul de adresare IP Ruterele au 2 sau mai multe adrese, câte una pentru fiecare interfaţă 11 Modulul 6 Protocolul IP de nivel reţea Ethernet 131 108 0 0 Token- 131 108 99 5 Ring 223 24 129 2 Ruter 223 240 129 0 223 24 129 17 WAN 78 0 0 0 Ruter 78 0 0 17 Fig 6 13 Adresarea IP a ruterelor ¾ Expedierea datagramelor IP (forwarding): - livrarea datagramelor la reţeaua sau subreţeaua destinaţie - ruterele menţin un tabel de dirijare cu următorul „hop” - hop-ul următor nu apare în datagramă Exemplu R2 R3 ea 4 R1Reţ ea 3 Reţ Reţea 1 Tabela în ruterul 2 Destinaţie Hopul următor Reţea 1 Expediază la R1 Reţea 2 Livrează direct Reţea 3 Livrează direct Reţea 4 Expediază la R3 Fig 6 14 Exemplu de expediere a pachetelor IP ¾ Fragmentarea datagramelor Fiecare subreţea are o dimensiune maximă de cadre: Ethernet 1518B, FDDI 4500B, Token- ring (2000-4000)B, astfel că dacă datagramele IP, (antet+date), sunt mai lungi trebuie fragmentate în pachete de aceste dimensiuni, numite MTU (Maximum Transmission Unit) 6 5 2 IPv6 12 Modulul 6 Protocolul IP de nivel reţea 4 biti 4 biti 24 biti Versiune Prioritate Eticheta fluxului Lungime informaţie utilă Antetul următor Limita de salturi Adresă sursă 16 octeţi/128 biţi Adresă destinaţie 16 octeţi/128 biţi Fig 6 15 Antetul datagramei IPv6 ¾ versiunea: IPv4 sau IPv6 ¾ prioritatea, folosită pentru a distruge pachetele care provin de la surse care pot fi controlate ca flux: 0– 7, transmisiuni ce pot fi încetinite în caz de congestie 8–15, traficul de timp real, la care rata de transmitere este constantă CBR (Constant Bit Rate) chiar dacă toate pachetele sunt pierdute În grup, numerele mici corespund unor priorităţi reduse IPV6 sugerează alocarea: 1-ştiri (news), 4–FTP, 6–conexiuni Telnet ¾ etichetă flux: permite stabilirea unei pseudoconexiuni cu anumite proprietăţi (întârziere garantată, similar cu subreţelele cu circuite virtuale) ¾ antetul următor arată cărui protocol de transport, din 6 posibile îi va fi predat pachetul IP (TCP sau UDP) ¾ limita salturilor, la fel cu timpul de viaţă, împiedică pachetul să circule la nesfârşit prin reţea i ¾ adresele sursă/destinaţie au 16 octeţi, suficienţ pentru viitor - adresele care încep cu 80 de zerouri sunt pentru IPv4, cu 2 variante ce se referă la transmiterea prin tuneluri 13 Modulul 6 Protocolul IP de nivel reţea - se folosesc prefixe separate pentru adresele bazate pe furnizor, respectiv pentru adresele bazate pe zona geografică 6 6 X 25 ¾ Prima interfaţă cu comutare de pachete (1976, revizuiri in 1980, ’84, ’88,’92) intre utilizator si retea, UNI, care „vede” subreteaua ca o subretea cu circuite virtuale ¾ Interfaţă DTE/DCE, utilizator-reţea UNI (User-Network Interface) ¾ Protocol ITU-T pentru WAN–uri, diferind modul de stabilire şi menţinere a conexiunilor utilizator–reţea ¾ Dispozitivele de reţea X 25: -DTE-Data Terminal Equipement, calculatoare/hosturi aflate la capătul reţelei; -DCE - Data Circuit Equipment: modemuri, placa de reţea -PSE - Pachet Switching Exchange: comutatoare ¾ X 25 are 3 niveluri, operarea este similară cu cea de la HDLC -nivelul fizic: X21bis, RS232C, RS449, RS530, G703 -nivelul legătură de date, HDLC–LAPB, LAP–X (semiduplex) -nivelul reţea: PLP – Patched Layer Protocol ¾ protocolul de nivel reţea face multiplexarea de protocol: LLC2-pentru LAN–uri şi LAPD pentru ISDN, LAPB pentru reţele comutate, si are 5 moduri de lucru distincte: - stabilirea conexiunii, a circuitului virtual (call setup) - transferul datelor -deconectarea conexiunii, a circuitului virtual (call clearing) -nefolosit (nu sunt date de transferat), dar activ- idle -repornire (între DTE/DCE) pentru sincronizare- restarting 14 Modulul 6 Protocolul IP de nivel reţea AP-apel virtual sau circuit virtual comutat, CV-circuit virtual X 25 PSE DCE DTE PSE DTE DCE PSE PSE DCE DTE X 25 Fig 6 16 Reţea X 25 SURSĂ IE SUBREŢEA DESTINAŢ X 25 CALL REQUEST DTE DCE DCEINCOMING DTE CALL cerere CALL ACCEPTED stabilire indicaţie apel CALL CONNECTED virtual INCOMING DATA răspuns confirmare DATA PACKET transfer DATA PACKET date CLEAR INDICATION CLEAR REQUEST CLEAR RESPONSE deconec- CLEAR CONFIRM tare apel virtual Fig 6 17 Fazele unei conexiuni X 25 (apel virtual) Identificator format grup Canal logic Tip pachet alte câmpuri Fig 6 18 Formatul general al pachetelor X 25 15 Modulul 6 Protocolul IP de nivel reţea Formatul general al pachetelor X 25 -Identificator de format GFI (General Format Identifier), identifică parametrii pachetului: pachet de control/ date, confirmare locală (de laDCE-ul local), confirmare de la DTE-ul de la distanţă, prioritate 0 sau 1 pentru date livrate nivelului transport -Grup+canal logic(12 biţi) permit 4096 LCI (Logical Channel Identifier) circuite virtuale DTE/DCE; -Tipul de pachet PTI (Packet Type Identificatier) indică unul din 17 pachete posibile Doar pachetul CALL REQUEST poartă adresa sursei şi a destinaţiei, necesare la stabilirea circuitului virtual Adresele DTE-urilor apelant/apelat sunt: identificarea ţării, specificarea reţelei, adresa în interiorul reţelei (14 cifre zecimale: prima cifră 0 sau 1 este pentru utilizări viitoare, 8 şi 9 reţele telex/telefonice): avizul X121 specifică adresarea (asemănătoare cu cea din reţelele telefonice) Majoritatea pachetelor de control au doar primii 3 octeţi, cu excepţia lui CALL REQUEST care stabileşte circuitul virtual şi facilităţile Dintre facilităţi amintim: -colectarea apelurilor, -grupul închis de utilizatori, -transmiterea prioritară a unui pachet scurt transmis în afara secvenţei (interrupt si interrupt confirmation), -transmiterea de confirmări când nu există trafic în sens opus (receive ready, receive not ready), -reiniţ ializarea unui circuit virtual (reset) din cauza unei defecţiuni a subreţelei, (se aduc la zero parametrii ferestrei), -reiniţializarea tuturor circuitelor virtuale (restart), cauzata de defecţiuni ale DTE-ului sau DCE-ului, -transmiterea unor pachete de diagnostic, -selecţia rapidă (fast select) prin care se transmit date în pachetul call request (maxim 128 octeţi), iar răspunsul apare în pachetul clear request (maxim 128 octeţi) Nu se stabileşte un circuit virtual 16 Modulul 6 Protocolul IP de nivel reţea Varianta X 25 din 1976 nu avea serviciul de datagramă Ulterior, la solicitare SUA şi Japoniei a fost adoptat, pentru servicii de tip cerere-răspuns (operaţii bancare, etc ) PAD (Pachet Assembler Disassembler) este un dispozitiv de asamblare- dezasamblare a pachetelor, între terminale simple şi X 25, plasat între DTE şi DCE se supun normelor ”triple-X” Memorează caracterele livrate de terminal, le asamblează în pachete, le dezasamblează la recepţie X 28 X 29 DTE Terminal PAD DCE X3 Reţea X 25 Fig 6 19 Conectarea terminalelor nonpachet la X 25 cu PAD 6 7 FRAME RELAY Funcţionarea releului de cadre este o formă simplificată de X 25 Viteza la X 25 este până la 200kbps, iar la Frame Relay este până la 2,048 Mbps şi mai mult Nu are controlul fluxului şi nici al erorilor, care se fac în nivelurile superioare Are doar 2 niveluri Comutarea şi multiplexarea conexiunilor logice are loc la nivelul 2, în loc de 3, eliminînd un nivel întreg de procesare, şi creşte astfel viteza Controlul apelului se face în afara benzii, pe alte conexiuni logice decât datele 17 Modulul 6 Protocolul IP de nivel reţea REZUMAT Internetul este o colecţie de reţele Găsirea unui utilizator in internet se face cu ajutorul adreselor Pentru adrese se folosesc clasele A,B,C,D,E, indicate de primii biţi ai adresei, apoi prefixul indică adresa reţelei, iar sufixul indică adresa în reţea, dacă numărarea se face în binar Dacă numărarea se face în zecimal, clasa se vede din gama adreselor Ruterul caută adresa destinaţie a unui pachet în tabelele sale de dirijare care sunt construite pe niveluri, având adrese de forma (reţea, 0) şi (această reţea, host) Se caută mai întâi reţeaua şi apoi adresa în reţea Fiecare ruter memorează numai reţele şi hosturi, nu perechi (reţea, host) ; se reduce astfel dimensiunea tabelelor de dirijare şi efortul de căutare Pentru a rezolva problema reţelelor care se extind şi gama limitată de adrese se face divizarea în subreţele, care din exterior vor fi văzute ca o singură reţea In acest caz adresele vor fi de forma (această reţea, subreţea, 0) şi (această reţea, această subreţea, host) CIDR nu foloseste clase ci doar adrese şi lungimi de prefixe Protocolul Ipv4 este fără conexiune, datagramele au lungime variabilă, livrarea este de tip ”best–effort”, cu întârzieri, desecvenţiere, corupere, pierderi de pachete, care trebuie rezolvate de nivelurile superioare IP se ocupă doar de expedierea datelor, folosind tabelele de dirijare pregătite de alte protocoale, oferă doar serviciile de transmisie (Send) şi livrare (Delivery) Lungimea adresei de la Ipv4, 32 de biţi, a devenit insuficientă, astfel că Ipv6 are adrese de 128 biţi Adresele care încep cu 80 de zerouri sunt pentru IPv4, cu 2 variante ce se referă la transmiterea prin tuneluri Se folosesc prefixe separate pentru adresele bazate pe furnizor, respectiv pentru adresele bazate pe zona geografică X 25 este o interfaţă de reţea care abordează reţeaua ca o reţea cu circuite virtuale Comunicaţia deci are fazele de stabilire şi deconectare a apelului PAD (Pachet Assembler Disassembler) este un dispozitiv de asamblare/ dezasamblare a pachetelor, între terminale simple şi X 25, se supune normelor ”triple-X” simplificată de X 25 Funcţionarea releului de cadre este o formă Viteza la X 25 este până la 200kbps, iar la Frame Relay este până la 2,048 Mbps şi mai mult Nu are controlul fluxului şi nici al erorilor, care se fac în nivelurile superioare 18 Modulul 6 Protocolul IP de nivel reţea RI ÎNTREBĂ 1 Ce este internetul? 2 Care sunt clasele de adresă? 3 Ce fel de tabele are un ruter? 4 Ce fel de tabele sunt necesare pentru subreţele? 5 Cum sunt adresele la CIDR? 6 Ce sarcină îndeplineşte IPv4? 7 Care sunt caracteristicile lui IPv4? 8 De ce a fost necesar IPv6? 9 Ce este X 25? 10 Ce este un PAD? 11 Ce este releul de cadre? 12 La ce viteză lucrează releul de cadre? TEMĂ 1 Daţi un exemplu numeric de adresă de clasă A,B,C,D,E 2 Daţi un exemplu numeric de adresă de suprareţea 3 Daţi un exemplu numeric de adresă CIDR 19 